2003/129/EY: Komission päätös, tehty 25 päivänä helmikuuta 2003, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista tehdyn päätöksen 98/83/EY muuttamisesta (tiedoksiannettu numerolla K(2003) 600)



Virallinen lehti nro L 051 , 26/02/2003 s. 0021 - 0022



Komission päätös, tehty 25 päivänä helmikuuta 2003, tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista tehdyn päätöksen 98/83/EY muuttamisesta (tiedoksiannettu numerolla K(2003) 600) (2003/129/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna direktiivillä 2002/89/EY(2), ja erityisesti sen liitteessä IV olevan A osan 16.2 kohdan, sekä katsoo seuraavaa: (1) Direktiivin 2000/29/EY liitteessä IV olevan A osan 16.2 kohdassa vahvistetaan erityissäännöksiä, jotka koskevat Citrus L., Fortunella Swingle ja Poncirus Raf. -sukujen ja niiden hybridien hedelmien tuontia yhteisöön, silloin kun nämä hedelmät ovat peräisin kolmansista maista, joissa Xanthomonas campestris -organismia (kaikki Citrukselle patogeeniset kannat) (jäljempänä "Xanthomonas campestris") tiedetään esiintyvän. (2) Tiettyjen kolmansien maiden ja tiettyjen kolmansien maiden alueiden tunnustamisesta vapaaksi (kaikista Citrukselle patogeenisistä) Xanthomonas campestris-, Cercospora angolensis Carv. & Mendes- tai (kaikista Citrukselle patogeenisistä) Guignardia citricarpa Kiely -kannoista 8 päivänä tammikuuta 1998 tehdyssä komission päätöksessä 98/83/EY(3), sellaisena kuin se on viimeksi muutettuna päätöksellä 2001/440/EY(4), säädetään tiettyjen kolmansien maiden alueiden tunnustamisesta vapaaksi Xanthomonas campestris -organismista. (3) Päätöksessä 98/83/EY tunnustetaan eräät Argentiinan osavaltiot vapaiksi Xanthomonas campestris -organismista. Argentiinan toimittamien tietojen perusteella eräitä osavaltioita ei enää kuitenkaan voida pitää vapaina kyseisestä haitallisesta organismista. (4) Amerikan yhdysvaltojen toimittamien tietojen perusteella on käynyt ilmi, että uusia Xanthomonas campestris -tartuntoja on havaittu Floridan eri piirikunnissa. Floridaa ei näin ollen enää pitäisi tunnustaa vapaaksi kyseisestä haitallisesta organismista. (5) Erityisjärjestelyjä olisi tehtävä sellaisten kauttakuljetettavien sitrushedelmien osalta, joista on annettu direktiivin 2000/29/EY liitteessä IV olevan A osan I jakson 16.2 kohdassa säädetty virallinen lausunto ennen kuin tästä päätöksestä on ilmoitettu Argentiinan ja Amerikan yhdysvaltojen toimivaltaisille viranomaisille. (6) Päätös 98/83/EY olisi näin ollen muutettava vastaavasti. (7) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT SEURAAVAN PÄÄTÖKSEN: 1 artikla Muutetaan päätöksen 98/83/EY 2 artikla seuraavasti: a) Poistetaan ensimmäinen luetelmakohta. b) Korvataan neljäs luetelmakohta seuraavasti: "- Amerikan yhdysvalloissa: Arizona, Kalifornia, Guam, Havaiji, Louisiana, Pohjois-Mariaanit, Puerto Rico, Amerikan Samoa, Texas ja Yhdysvaltain Neitsytsaaret;" 2 artikla Tätä päätöstä ei sovelleta sitrushedelmiin, joista on annettu direktiivin 2000/29/EY liitteessä IV olevan A osan I jakson 16.2 kohdassa säädetty virallinen lausunto ja jotka on viety maasta ennen kuin komissio ilmoitti tästä päätöksestä Argentiinan ja Amerikan yhdysvaltojen toimivaltaisille viranomaisille. Komissio ilmoittaa jäsenvaltioille päivämäärän, jona tämä päätös on annettu tiedoksi Argentiinan ja Amerikan yhdysvaltojen toimivaltaisille viranomaisille. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä helmikuuta 2003. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 355, 30.12.2002, s. 45. (3) EYVL L 15, 21.1.1998, s. 41. (4) EYVL L 155, 12.6.2001, s. 13.